

ϋίςΐυΐϊΓίίςηθίΙ 6γ 
νΑΚνΑΡΑΖΑΟΗΛ 
ϋβΐβ: 2018.05.ΐΛ)9:03:00 
ΕΕ5Τ 
Ρθ35θπ: δίβΗΒο ΡϋΡ 

(ΘΓΠϋθΰύβϋ) ■ 

ΙοοΒίΐοη: Αϋτβ|5, ΕΙΙίπϊΚο 
Τ γρο0Γ3ίίο 


ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


2319 


17 ΜάίΌυ 2018 


ΤΕΥΧΟΣ ΤΕΤΑΡΤΟ 


Αρ 


. Φύλλου 194 


ΑΠΟΦΑΣΕΙΣ 

Αριθμ. 5312/50257 

Καθορισμός των οριογραμμών αιγιαλού-παραλί- 
ας για πρώτη φορά στη θέση «Στάρι-Αγ.Ανδρέα» 
Λιναριάς,του Δήμου Σκύρου, Π.Ε. Εύβοιας. 

Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΘΕΣΣΑΛΙΑΣ - ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις των άρθρων 3,4 και 5, του ν. 2971/2001 
(Α'285) «περί αιγιαλού και παραλίας και άλλες διατά¬ 
ξεις», όπως έχει τροποποιηθεί και ισχύει σήμερα και τις 
διατάξεις του άρθρου 113 του ν. 3978/2011 (ΑΊ37) με 
το οποίο τροποποιήθηκε το άρθρο 5 του ν. 2971/2001. 

2. Τις διατάξεις του ν. 3200/1955 «περί διοικητικής απο- 
κεντρώσεως», όπως αυτές τροποποιήθηκαν και ισχύουν 
σήμερα μετά ν.δ. 532/1970, β.δ. 704/1970, β.δ. 705/1970, 
β.δ. 192/1972, π.δ. 71/1984, π.δ. 347/1986, ν. 2026/1992 
και π.δ. 97/1993 

3. Τη με αριθμ. πρωτ. 1063649/790/Α0006/3.8.2004 
απόφαση του Υπουργού Οικονομίας και Οικονομικών 
«Περί καταγραφής και διοικητικής κωδικοποίησης των 
αρμοδιοτήτων σε θέματα υπηρεσιών υπουργείου Οι¬ 
κονομίας και Οικονομικών που περιέρχονται στους Γε¬ 
νικούς Γραμματείς Περιφερειών κατά τις διατάξεις της 
παρ. 21 του άρθρου 46 του ν. 3220/2004. 

4. Το με αρ. 142/2017 προεδρικό διάταγμα (ΦΕΚ181Α7 
23.11.2017) "Οργανισμός Υπουργείου Οικονομικών". 

5. Τις διατάξεις των διατηρούμενων άρθρων του 
π.δ. 284/1988 «Οργανισμός Υπ. Οικονομικών». 

6. Τις διατάξεις της παρ. 21 του άρθρου 46 του 
ν. 3220/2004 (ΑΊ5) «μέτρα αναπτυξιακής και κοινωνι¬ 
κής πολιτικής - αντικειμενοποίηση του φορολογικού 
ελέγχου και άλλες διατάξεις» δυνάμει των οποίων από 
10.4.2004, αρμοδιότητες του Υπουργού Οικονομίας και 
Οικονομικών, οι οποίες ανήκαν ή είχαν μεταβιβαστεί 
στους Νομάρχες μέχρι την έναρξη λειτουργίας των Νο¬ 
μαρχιακών Αυτοδιοικήσεων και αφορούν θέματα του 
Υπουργείου Οικονομίας και Οικονομικών, που εξαιρέ¬ 
θηκαν από την κατάργηση με τις διατάξεις της παρ. 2 
του άρθρου 39 του ν. 2218/1994, περιέρχονται στους 
Γενικούς Γραμματείς Περιφερειών. 


7. Τις διατάξεις του ν. 3852/2010 (Α'87) περί «νέας αρ¬ 
χιτεκτονικής της Αυτοδιοίκησης και της Αποκεντρωμέ¬ 
νης Διοίκησης- Πρόγραμμα Καλλικράτης» και ιδίως τις 
διατάξεις της παρ. 1 και 2 του άρθρου 6, τις διατάξεις 
της παρ. 1 του άρθρου 280 και τις διατάξεις της παρ. 4 
του άρθρου 283. 

8. Το με αριθμ. πρωτ. Δ6Α 1022671 ΕΞ 2011/10.2.2011 
έγγραφο του Υπ. Οικονομικών, σύμφωνα με το οποίο οι 
αρμοδιότητες του Υπουργού Οικονομικών, που περιήλ¬ 
θαν στους Γενικούς Γραμματείς των Περιφερειών (του 
ν. 2503/1997, Α' 107), σύμφωνα με τις διατάξειςτης παρ. 
21 του άρθρου 46 του ν. 3220/2004 (ΑΊ 5) και καταγρά¬ 
φονται στην υπ'αριθμ. 1063649/790/Α0006/3.8.2004 
απόφαση του Υπουργού Οικονομίας και Οικονομικών, 
ασκούνται από 1.1.2011, από τους Γενικούς Γραμματείς 
των Αποκεντρωμένων Διοικήσεων, σύμφωνα με τις δια¬ 
τάξεις του άρθρου 280 του ν. 3852/2010 (Α'87). 

9. Τις διατάξεις του π.δ. 138/2010 (Α'231) «περί οργανι¬ 
σμού Αποκεντρωμένης Διοίκησης Θεσσαλίας - Στερεός 
Ελλάδας». 

ΙΟ.Την αριθμ. 13917 απόφαση του Υπουργού Εσωτε¬ 
ρικών περί διορισμού Συντονιστή στην Αποκεντρωμένη 
Διοίκηση Θεσσαλίας - Στ. Ελλάδας. (Υ.Ο.Δ.Δ.250). 

11. Την από 29.11.2017 έκθεση της κατά το άρθρο 3 
τουν. 2971/19.12.2001 (Φ.Ε.Κ. 285/Α719.12.2001) «περί 
αιγιαλού και παραλίας» αρμόδιας Επιτροπής καθορισμού 
ορίων αιγιαλού και παραλίας, για τον καθορισμό ορίων 
αιγιαλού και παραλίας και τον επανακαθορισμό των ορί¬ 
ων αιγιαλού και παραλίας στη θέση «Στάρι-Αγ.Ανδρέα», 
Λιναριάς ,του Δήμου Σκύρου, Π.Ε. Εύβοιας, με ενδιαφε¬ 
ρόμενο τον Μαλαματίνη Ιωάννη. 

12. Το από 29.11.2017 υπόβαθρο ορθοφωτοχάρτη 
κλίμακας 1:1000 αποτελούμενο από μία (1) πινακίδα, 
που συνοδεύει την Έκθεση της προαναφερόμενης Επι¬ 
τροπής. 

13. Το με αριθμ. πρωτ: 26721/29-03-2018 έγγραφο της 
Κτηματικής Υπηρεσίας Εύβοιας, με το οποίο ζητείται η 
έκδοση απόφασης, αποφασίζουμε: 

Α. Επικυρώνουμε την από 29.11.2017 έκθεση της κατά 
το άρθρο 3 τουν. 2971/19-12-2001 αρμόδιας Επιτροπής 
καθορισμού ορίων αιγιαλού και παραλίας, που καθόρισε 
για πρώτη φορά τις οριογραμμές αιγιαλού και παραλί¬ 
ας στη θέση «Στάρι-Αγ. Ανδρέα», Λιναριάς, του Δήμου 

Τεύχος Δ' 194/17.05.2018 


Σκύρου, Π.Ε. Εύβοιας με εττισπεύδοντα, τον Μαλαματίνη 
Ιωάννη, καθώς και το από 29.11.2017 υπόβαθρο ορθο- 
φωτοχάρτη κλίμακας 1:1000 αποτελούμενο από μια (1) 
πινακίδα, που τη συνοδεύει. 

Β. Στο υπόβαθρο ορθοφωτοχάρτη η αρμόδια επιτρο¬ 
πή καθορίζει: 

Ι.Την οριογραμμή αιγιαλού με κόκκινη συνεχή πολυ¬ 
γωνική γραμμή με στοιχεία 1,2,..., 57,58,59 της οποίας οι 
κορυφές εξασφαλίζονται με συντεταγμένες από το κρα¬ 
τικό τριγωνομετρικό δίκτυο σε Εγκάρσια Μερκατορική 
Προβολή στο Ελληνικό Γεωδαιτικό Σύστημα Αναφοράς 
1987 (ΕΓΣΑ 87). 

2. Την οριογραμμή παραλίας με κίτρινη συνεχή πολυ¬ 
γωνική γραμμή με στοιχεία 1', 2',..., 55', 56', 57' της οποίας 
οι κορυφές εξασφαλίζονται με συντεταγμένες από το 
κρατικό τριγωνομετρικό δίκτυο σε Εγκάρσια Μερκατο¬ 
ρική Προβολή στο Ελληνικό Γεωδαιτικό Σύστημα Ανα¬ 
φοράς 1987 (ΕΓΣΑ 87). 

Γ. Στο υπόβαθρο ορθοφωτοχάρτη η αρμόδια επιτροπή 
αποφαίνεται τη μη ύπαρξη παλαιού αιγιαλού. 

Η ισχύς της παρούσας αρχίζει με τη δημοσίευσή της 
στο Φύλλο Εφημερίδας της Κυβερνήσεως. 

Η παρούσα απόφαση με την έκθεση της Επιτροπής και 
το υπόβαθρο ορθοφωτοχάρτη, να δημοσιευθούν στην 
Εφημερίδα της Κυβερνήσεως. 

Λάρισα, 23 Απριλίου 2018 
Ο Συντονιστής Αποκεντρωμένης Διοίκησης 
ΝΙΚΟΛΑΟΣ ΝΤΙΤΟΡΑΣ 


ΕΚΘΕΣΗ 

της επιτροπής καθορισμού των ορίων αιγιαλού, 
παραλίας, παλαιού αιγιαλού, σύμφωνα με τα άρ¬ 
θρα 3,4 του ν. 2971/2001 όπως αντικαταστάθηκε 
με το άρθρο 11 του ν. 4281/2014 στη θέση «Άγι¬ 
ος Ανδρέας», της περιοχής Λιναριάς, της νήσου 
Σκύρου Π.Ε. Εύβοιας. 

Στη Σκύρο σήμερα 29-11-2017, ημέρα Τετάρτη, οι 
υπογεγραμμένοι: 

1. ΜΠΑΡΟΥΤΑ ΟΛΓΑ, Προϊσταμένη του Τμήματος Β' 
: Αιγιαλού - Παραλίας, της Περιφερειακής Διεύθυνσης 
Δημόσιας Περιουσίας Θεσσαλίας - Στερεός Ελλάδας, που 
αναπληρώνει το τακτικό μέλος, το οποίο αδυνατεί να 
παραστεί, ως Πρόεδρος. 

2. ΒΕΤΣΙΚΑΣ ΕΥΘΥΜΙΟΣ, Αντιπλοίαρχος Λ/Σ, Λιμενάρ¬ 
χης Κύμης, ως μέλος. 

3. ΠΡΟΚΑΚΗΣ ΔΗΜΗΤΡΙΟΣ, Αγρονόμος Τοπογράφος 
Μηχανικός ΠΕ/Α, του Αυτοτελούς Γραφείου Δημόσιας 
Περιουσίας Εύβοιας, που αναπληρώνει το τακτικό μέλος, 
το οποίο αδυνατεί να παραστεί, ως μέλος. 

4. ΚΑΡΑΒΑ ΤΡΙΑΝΤΑΦΥΛΛΙΑ, Πολιτικός ΜηχανικόςΤΕ/Α, 
Αναπληρώτρια Προϊσταμένη της Υπηρεσίας Δόμησης 
του Δήμου Κύμης - Αλιβερίου, ως μέλος. 

5. Ο Προϊστάμενος της Δ/νσης Περιβάλλοντος Χω¬ 
ρικού Σχεδιασμού Στερεός της Αποκεντρωμένης Διοί¬ 
κησης Θεσσαλίας - Στ. Ελλάδας, αν και προσκλήθηκε 
νόμιμα δεν προσήλθε, 


που αποτελούμε την Επιτροπή καθορισμού ορίων αι- 
γιαλού-παραλίας, η σύνθεση της οποίας καθορίστηκε 
βάσει των διατάξεων των άρθρων 3,4 του ν. 2971/2001 
(ΦΕΚ 285/τ.Α719-12-2001) και συγκροτήθηκε με την 
αριθμ. 6574/79337/23-05-2017 (ΑΔΑ: 68ΖΠΟΡ10-Ζ1Ξ) 
απόφαση του Γ.Γ. Αποκεντρωμένης Διοίκησης Θεσσαλί¬ 
ας - Στερεός Ελλάδας. 

Συνήλθαμε στα γραφεία του Λιμενικού Σταθμού Σκύ¬ 
ρου, μετά απάτην αριθμ. 12776/27-11 -2017 πρόσκληση 
της Προέδρου της, για να γνωμοδοτήσουμε επί της υπό¬ 
θεσης καθορισμού, για πρώτη φορά, των οριογραμμών 
αιγιαλού και παραλίας στη θέση «Στάρι - Άγιος Ανδρέας», 
της περιοχής Λιναριάς, της νήσου Σκύρου, Π.Ε. Εύβοιας, 
κατόπιν αιτήσεως του Μαλαματίνη Ιωάννη του Εμμα¬ 
νουήλ, Μηχανικού Γεωπληροφορικής και Τοπογραφίας 
Τ.Ε., κατ' εξουσιοδότηση του Φεργάδη Εμμανουήλ του 
Κωνσταντίνου, της Βαθάκου Μαυρικίας συζ. Γρηγορίου, 
του Φεργάδη Μηνά, του Αγγελή Κωνσταντίνου. 

Αφού διαπιστώθηκε απαρτία κατά τις διατάξεις του 
άρθρου 14 του ν. 2690/1999, η Πρόεδρος κηρύσσει την 
έναρξη της συνεδρίασης. 

Η Επιτροπή αφού έλαβε υπόψη: 

1. Την υπ' αριθμ. πρωτ. 6224/23-06-2017 αίτηση χά¬ 
ραξης των οριογραμμών αιγιαλού - παραλίας στη θέση 
«Στάρι - Άγιος Ανδρέας», της περιοχής Λιναριάς, της 
νήσου Σκύρου, Π.Ε. Εύβοιας, με την οποία ζητείται για 
πρώτη φορά καθορισμός των οριογραμμών αιγιαλού - 
παραλίας. 

2. Τις διατάξειςτου ν. 2971 /2001 (ΦΕΚ285 τ.Α'/19.12.01) 
«περί αιγιαλού-παραλίας», όπως τροποποιήθηκε, συ¬ 
μπληρώθηκε και ισχύει. 

3. Τις διατάξειςτου άρθρου 11 του ν. 4281/2014 (ΦΕΚ 
160 τ.Α'/2014), με τις οποίες τροποποιήθηκαν τα άρθρα 
4, 5 του ν. 2971/2001. 

4. Την υπ' αριθμ. 1089532 π.ε./8205 π.ε./Β0010/ 
20-04-2005 απόφαση των Υπουργών Οικονομίας και 
Οικονομικών και Περιβάλλοντος, Χωροταξίας και Δη¬ 
μοσίων Έργων «περί στοιχείων καθορισμού αιγιαλού 
και παραλίας». 

5. Το υπ’ αριθμ. πρωτ. Φ.900/40/827227/ Σ.366/ 
19-07-2015 εμπιστευτικό έγγραφο του ΓΕΕΘΑ, με το 
οποίο καθορίζονται οι περιοχές που για λόγους εθνικής 
άμυνας και ασφάλειας πρέπει να εξαιρούνται από την 
ανάρτηση, από το οποίο προκύπτει ότι η υπό μελέτη 
περιοχή δεν εμπίπτει σε ζώνη της §6 του άρθρου 4 του 
ν. 2971/2001, όπως τροποποιήθηκε και ισχύει από το 
άρθρο 11 του ν. 4281/2014. 

6. Την υπ’ αριθμ. 9121/28-07-1995 απόφαση του 
Περιφερειακού Διευθυντή Ν. Εύβοιας (ΦΕΚ 630/τ.Δ7 
28-08-1995) «Καθορισμός των ορίων του αιγιαλού και 
δημιουργία ζώνης παραλίας οτη θέση "Άγιος Ανδρέας" 
Καλαμίτσας της νήσου Σκύρου Ν. Εύβοιας», δηλαδή στην 
προς ανατολή όμορη περιοχή. 

7. Την υπ’ αριθμ. 1039310/3301/Β0010/23-10-2003 
απόφαση του Υφυπουργού Οικονομίας και Οικονομικών 
(ΦΕΚ 1259/τ.Δ727-11-2003) «Καθορισμός των ορίων του 
αιγιαλού, παραλίας στη θέση "Στάρι" Λιναριάς, της νήσου 
Σκύρου του Δήμου Σκύρου Ν. Εύβοιας», δηλαδή στην 
προς δύση όμορη περιοχή. 





Τεύχος ΔΊ 94/17.05.2018 

8. Το από 29-11-2017 Υπόβαθρο Ορθοφωτοχάρτη, 
της υπό καθορισμό περιοχής. Το υπόβαθρο αυτό έχει 
συνταχθεί σε κλίμακα 1:1000, σε μία (1) πινακίδα. 

9. Την από επιτόπιο μετάβαση των μελών της Επι¬ 
τροπής, κατά την 29-11-2017, μετά την αριθμ. 12776/ 
27-11-2017 πρόσκληση της Προέδρου της, σχηματισθεί- 
σα αντίληψη για το πλάτος της βρέχόμενης ζώνης της 
ξηράς και άλλα συναφή στοιχεία που προβλέπονται από 
το άρθρο 9 του ν. 2971/2001 και ειδικότερα: 

α) τη γεωμορφολογία του εδάφους: 

Στην υπό μελέτη περιοχή η μορφολογία της ακτής 
συνίσταται κυρίως από βραχώδη πρανή, με απότομες 
κλίσεις. Σε δεύτερο επίπεδο, το ημιορεινό αδόμητο 
έδαφος συνίσταται κυρίως από ημιμεταμορφωμένους 
κλαοτικούς σχηματισμούς, με μετακροκαλοπαγή πετρώ¬ 
ματα, αργιλοαμμώδη υλικά και ασβεστολιθικούς φακούς 
σύμφωνα με χάρτη του ΙΓΜΕ (1989).Το όριο βλάστησης 
να συνίσταται κυρίως από χαμηλή θαμνώδη και ποώ¬ 
δη βλάστηση (αγριόχορτα, φρύγανα, κ.λπ.). Η περιοχή 
μελέτης βρίσκεται εκτός σχεδίου πόλης κι επομένως 
διέπεται από τις εκτός σχεδίου πολεοδομικές διατάξεις. 
Δεν υπάρχουν εγκεκριμένες χωροταξικές κατευθύνσεις 
και χρήσεις γης, που επηρεάζουν την παράκτια ζώνη. 

β) το γεγονός ότι στην περιοχή δεν εντοπίστηκαν πα¬ 
ράκτιοι φυσικοί πόροι. 

γ) το γεγονός ότι όπως προκύπτει από τα ανεμολογικά 
στοιχεία του Λιμενικού Σταθμού Σκύρου, οι κύριες δ/ 
νοείς ανέμων που προσβάλλουν την υπό εξέταση περι¬ 
οχή είναι κυρίως του νότιου και δυτικού τομέα, με μέ¬ 
γιστες τιμές 3-5 Βί. Η υπό εξέταση περιοχή εμφανίζεται 
ιδιαίτερα προστατευμένη, εξαιτίας των γύρω βουνών. 

δ) η μορφολογία του πυθμένα είναι αμμώδης, ενώ με¬ 
γάλες περιοχές του είναι καλυμμένες με λιβάδια από φύ¬ 
κια, χωρίς ιδιαίτερες υποθαλάσσιες εξάρσεις κοντά στην 
ακτή. Σε απόσταση όμως 500μ από την ακτογραμμή, το 
βάθος υπολογίζεται έως 50μ.Το μέσο εύρος διακύμαν¬ 
σης της στάθμης της θάλασσας στην περιοχή μελέτης 
είναι μικρό και γενικά η επίδραση της παλίρροιας στην 
κίνηση των θαλασσίων μαζών είναι ασήμαντη. 

ε) το γεγονός ότι τα αναπτύγματα πελάγους είναι πε¬ 
ριορισμένα, λόγω της ήπιας μορφολογίας της περιοχής 
«Στάρι - Άγιος Ανδρέας» Λιναριάς, καθώς και της επί¬ 
δρασης των ανέμων, ώστε τα τελικά ύψη κυμάτων που 
προκύπτουν να είναι μικρά, με το μέγιστο ύψος να φτάνει 
το 0,5μ και επομένως η ακτή μελέτης να υφίσταται τη 
δράση ήπιας κυματικής ενέργειας. 

στ) το γεγονός ότι στην περιοχή δεν υφίσταται εθνικό 
κτηματολόγιο. 

ζ) το γεγονός ότι η περιοχή δεν είναι αρχαιολογικού 
ενδιαφέροντος 

η) το γεγονός ότι στη συγκεκριμένη περιοχή δεν υπάρ¬ 
χουν παράκτια τεχνικά έργα 


θ) την μη ύπαρξη εγκεκριμένων χωροταξικών κα¬ 
τευθύνσεων, χρήσεων γης, που να επηρεάζουν την 
παράκτια ζώνη, καθώς και το Σχέδιο Χωροταξικής και 
Οικιστική Οργάνωσης Ανοικτής Πόλης (ΣΧΟΟΑΠ) του 
Δήμου Σκύρου, το οποίο για την περιοχή μελέτης δεν 
προτείνει ειδική χρήση. 

ι) την μη ύπαρξη ευπαθών οικοσυστημάτων και προ- 
στατευόμενων περιοχών στην εν λόγω περιοχή, 

ια) την μη ύπαρξη καταγεγραμμένων δημοσίων κτη¬ 
μάτων, αρμοδιότητας Υπ. Οικονομικών. 

10. Τα στοιχεία που προβλέπονται από τις διατάξεις 
του άρθρου 6 του ν. 2971 /01 για τον καθορισμό των ορί¬ 
ων του παλαιού αιγιαλού, όπως πιο κάτω αναφέρονται, 
από τα οποία στοιχειοθετείται η μη ύπαρξη παλ. αιγια- 
λού στην εξεταζόμενη περιοχή, και ειδικότερα από τις 
αεροφωτογραφίες του 1945, στην περιοχή δεν υφίσταται 
παλαιός αιγιαλός. 

11. Για τον καθορισμό της οριογραμμής παραλίας η 
Επιτροπή αφού έλαβε υπόψη τις διατάξεις των άρθρων 
1 (παρ.2), 2 (παρ.3) και 7 του ν. 2971/2001 και συνεκτιμώ- 
ντας τα δεδομένα ότι πρόκειται για εκτός σχεδίου περι¬ 
οχή, προτείνει τη δημιουργία ζώνη παραλίας σταθερού 
πλάτους και χαράσσει αυτή σε απόσταση 10,ΟΟμ. από 
την οριογραμμή του αιγιαλού. 

Ύστερα από τα παραπάνω η Επιτροπή, αποφασίζει: 

Καθορίζει στο από 29-11 -2017 Υπόβαθρο Ορθοφωτο¬ 
χάρτη, σε κλίμακα 1:1000, σε μία (1) πινακίδα: 

Α. Την οριογραμμή του αιγιαλού με κόκκινη συνεχή 
πολυγωνική γραμμή με στοιχεία 1, 2, ...,57, 58, 59 της 
οποίας οι κορυφές εξασφαλίζονται με συντεταγμένες 
εξαρτημένες από το κρατικό τριγωνομετρικό δίκτυο σε 
Εγκάρσια Μερκατορική Προβολή στο Ελληνικό Γεωδαι- 
τικό Σύστημα Αναφοράς 1987 (ΕΓΣΑ 87). Σημειώνουμε 
ότι η κορυφή 1 ταυτίζεται με την κορυφή 48 (που έχει 
καθοριστεί με το ΦΕΚ 1259/τ.Δ727-11-2003) και η κορυ¬ 
φή 60 ταυτίζεται με την κορυφή 1 (που έχει καθοριστεί 
με το ΦΕΚ 630/τ.Δ728-08-1995). 

Β. Την οριογραμμή της παραλίας με κίτρινη συνεχή 
πολυγωνική γραμμή με στοιχεία 1', 2', ...,55', 56', 57', της 
οποίας οι κορυφές εξασφαλίζονται με συντεταγμένες 
εξαρτημένες από το κρατικό τριγωνομετρικό δίκτυο σε 
Εγκάρσια Μερκατορική Προβολή στο Ελληνικό Γεωδαι- 
τικό Σύστημα Αναφοράς 1987 (ΕΓΣΑ 87). Σημειώνουμε 
ότι η κορυφή 1' ταυτίζεται με την κορυφή 45' (που έχει 
καθοριστεί με το ΦΕΚ 1259/τ.Δ727-11-2003. 

Γ. Αποφαινόμαστε ότι δεν υπάρχει παλαιός αιγιαλός. 

Η Επιτροπή 

Η Πρόεδρος Τα Μέλη 

ΟΛΓΑ ΜΠΑΡΟΥΤΑ ΕΥΘΥΜΙΟΣ ΒΕΤΣΙΚΑΣ 

ΔΗΜΗΤΡΙΟΣ ΠΡΟΚΑΚΗΣ 
ΤΡΙΑΝΤΑΦΥΛΛΙΑ ΚΑΡΑΒΑ 




ΑΠΟΣΠΑΣΜΑ ΟΡΘΟΦΩΤΟΧΑΡΤΗ ΚΛΙΜΑΚΑΣ 1:10.000 
ΠΕΡΙΟΧΗ ΚΑΘΟΡΙΣΜΟΥ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Δ' 194/17.05.2018 


ΕΘΝΙΚΟ ΤΥΠΟΓΡΑΦΕΙΟ 


Για τεχνικούς λόγους στο σχεδιάγραμμα, 
από το ηλεκτρονικό αρχείο, έγινε 
σμίκρυνση κατά ποσοστό Οσ /Ο 

Τεύχος Δ' 194/17.05.2018 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Δ' 194/17.05.2018 


=τ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΓ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νινινι.βΧ.φ 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν60ΠΓ135ΐ6Γ.6ϊ@€ϊ.ε|Γ 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


Γί^ΡΤΤτττ^ ι :■ ' .'^ιτη '/.τ, 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 






























